
PËR LEHTËSIMIN E POSATÇËM TË LËVIZJES NË “ZONAT E GJELBËRTA”
[bookmark: _GoBack](ndryshuar me urdhrin nr. 288, datë 30.4.2020; nr. 304, datë 8.5.2020; nr. 328, datë 18.5.2020)

Në mbështetje të pikës 4, të nenit 102, të Kushtetutës, të pikës 4, të nenit 7, të ligjit nr. 15/2016, “Për parandalimin dhe luftimin e infeksioneve dhe sëmundjeve infektive”, me qëllim mbrojtjen e shëndetit të popullatës nga infeksioni i shkaktuar nga COVID-19, vendimit të Komitetit Teknik nr. 1892/1, datë 24.4.2020,

URDHËROJ:

1. Caktimin e qarkut Dibër, qarkut Gjirokastër, zonës së përbashkët të bashkive Sarandë, Konispol, Himarë, Delvinë dhe Finiq, zonës së përbashkët të bashkive Përrenjas, Pogradec dhe Librazhd dhe Bashkia Divjakë Belsh, Cërrik, Gramsh, Kucovë, Berat, Tropojë, Maliq, Devoll, Kolonjë, Ura Vajgurore, Mallakastër, Rrogozhinë, Pustec, Skrapar, Polican, Selenicë, Vlorë, Lushnjë, Patos, Roskovec, Korçë, Has, Kukës, Lezhë, Mirditë, Fushë Arrëz, Malësi e Madhe, Pukë, Vau i Dejës, Kavajë, Vorë, Rrogozhinë, Peqin, Fier “zona të gjelbërta”, apo zona me rrezik të ulët të transmetimit të infeksionit nga COVID-19.
2. Shfuqizuar. 
3. Shfuqizuar.
4. Ndalohet lëvizja dhe qëndrimi në një vend i më shumë se dy personave. Parqet publike dhe hapësirat e gjelbërta të rrethuara do të vazhdojnë të jenë të mbyllura edhe në këto zona për 14 ditë.
5. Mjetet e transportit të punonjësve në institucionet publike dhe/ose private do të lejohen të lëvizin me autorizimin përkatës, sipas orarit të diktuar nga natyra e punës vetëm me një pasagjer i cili duhet të ulet në pjesën e pasme të automjetit, i pozicionuar diagonal me drejtuesin e mjetit, sipas protokolleve të miratuara.
6. Lejohet lëvizja e mjeteve private, pa autorizim, vetëm brenda qarkut ose bashkisë së zonave të gjelbërta, vetëm me pasagjer anëtarët e familjes.
6/1 Shfuqizuar.
7. Ndalohet lëvizja e pensionisteve me mjete private ose marrja e tyre si pasagjerë me përjashtim të rasteve kur kanë një autorizim për të lëvizur ose emergjencave shëndetësore.
Ky urdhër hyn në fuqi menjëherë. 

